ຊາວເຄັນຢາ 3 ຄົນ ໄປຂຶ້ນສານນາໆຊາດ
ຜູ້ຕ້ອງສົງໄສ ເປັນຜູ້ຈັດແຈງ ໃນການກໍ່ ຄວາມຮຸນແຮງ ລຸນຫຼັງການເລືອກຕັ້ງທີ່ ປະເທດເຄັນຢາ ໄປຮັບຟັງຄໍາໃຫ້ການຂອງ ສານອາຍານາໆຊາດ ທີ່ນະຄອນ Hague.
3 ໃນຈຳນວນ 6 ຄົນທີ່ຖືກກ່າວຫາວ່າ ເປັນຜູ້ຈັດແຈງໃນການກໍ່ຄວາມຮຸນແຮງລຸນຫຼັງ ການເລືອກຕັ້ງທີ່ປະເທດເຄັນຢານັ້ນ ມີກຳນົດທີ່ຈະໄປປາກົດໂຕຕໍ່ໜ້າສານອາຍານາໆ ຊາດໃນວັນພະຫັດມື້ນີ້ ອະດີດລັດຖະມົນຕີກະຊວງສຶກສາທິການຂອງເຄັນຢາ ທ່ານ William Ruto ອະດີດລັດ ຖະມົນຕີກະຊວງອຸສາຫະກຳ ທ່ານ Henry Kosgey ແລະຫົວໜ້າບໍລິຫານງານດ້ານວິ ທະຍຸ ທ່ານ Joshua arap Sang ປະເຊີນກັບຂໍ້ຫາ ກໍ່ອາຊະຍາກຳຕ້ານມະນຸດຊາດ ໃນການໄປຮັບຟັງຄຳໃຫ້ການ ທີ່ນະຄອນ Hague ປະເທດເນເທີແລນ ໃນວັນອັງຄານຜ່ານມານີ້ ສານອາຍານາໆຊາດໄດ້ປະຕິເສດຕໍ່ການໂຕ້ແຍ້ງຂອງລັດຖະ ບານເຄັນຢາທີ່ວ່າ ການຟ້ອງຮ້ອງບຸກຄົນທັງ 3 ຄວນຈະຖືກຍົກເລີກນັ້ນ ຫ້ອງການຂໍອຸທອນຂອງສານເວົ້າວ່າ ທາງສານຈະຮັບພິຈາລະນາຄະດີ ຂອງບຸກຄົນທັງ 3 ໂດຍເຫັນພ້ອມກັບການຕັດສິນກ່ອນໜ້ານີ້ທີ່ວ່າລັດຖະບານບໍ່ໄດ້ນຳສະເໜີຫຼັກຖານ ພຽງພໍທີ່ວ່າຕົນໄດ້ທຳການສືບສວນຫຼືລົງໂທດຜູ້ຕ້ອງສົງໄສ 6 ຄົນ ຂໍ້ຫາຕໍ່ພວກຜູ້ຊາຍທັງ 6 ແມ່ນຮວມທັງ ຄາດຕະກຳ ຂົ່ມຂືນຊຳເລົາ ທໍລະມານ ແລະຂັບ ໄລ່ຜູ້ຄົນອອກຈາກເຮືອນຊານ ປະມານ 1,300 ຄົນໄດ້ເສຍຊີວິດ ໃນການກໍ່ຈະລາຈົນແລະຄວາມຮຸນແຮງທາງດ້ານຊົນ ຊາດຊົນເຜົ່າ ທີ່ເກີດຈາກບັນຫາຂັດແຍ້ງໃນການເລືອກຕັ້ງປະທານາທິບໍດີເຄັນຢາໃນປີ 2007 ນອກນັ້ນຍັງມີຫຼາຍກວ່າ 300,000 ຄົນຖືກຂັບໄລ່ ອອກຈາກບ່ອນທີ່ເຄີຍຢູ່ອາ ໄສ